கேள்வி: வான் எப்னர் சுரப்பி பற்றி விளக்கவும்.
பதில்: படிமம்:Ebner's_gland.JPG வான் எப்னர் சுரப்பிகள் (''Von Ebner's gland'') என்பது எப்னர் சுரப்பிகள் அல்லது சுவை சுரப்பிகள் என்றும் அழைக்கப்படுகிறது. இச்சுரப்பிகள் வாய் பகுதியில் காணப்படும் நாளமுள்ள சுரப்பி ஆகும். மேலும் இவை படல உமிழ்நீர் சுரப்பிகளாகும். இவை நாக்கின் பின்புறப் பகுதியில் மூன்றில் ஒரு பகுதிக்குச் சற்று முன்புறமாக, நாக்கின் கோலைப் படல அடிப்பகுதியில், முனைய சல்கசுக்கு முன்புறமாகக் காணப்படுகின்றன. இந்த சுரப்பிகள் ஆஸ்திரியா உயிரணுவியலாளரான விக்டர் வான் எப்னர் பெயரால் அழைக்கப்படுகின்றன. வான் எப்னர் சுரப்பிகள் தொண்டைப்பகுதி லிப்பேசு நொதியினைச் சுரக்கின்றன. இந்நொதிகள் வாயில் கொழுப்பு நீராற்பகுத்தல் செயல்முறையைத் தொடங்குகின்றன. இந்தச் சுரப்பிகள் இவற்றின் நீர்ச் சுரப்புத் தகடு மற்றும் அகழியறும்புகளைச் சுற்றியுள்ள பகுதிகளின் அடியில் வெளியேற்றுகின்றன. இந்த சுரப்பு வாயிலிருந்து பொருளை வெளியேற்றி, சுவை மொட்டுகளில் மாறிவரும் தூண்டுதல்களுக்கு ஏற்ப விரைவாகச் செயல்பட உதவுகிறது. வான் எப்னர் சுரப்பிகள் நாக்குத் தொண்டை நரம்பான, மண்டை நரம்பு IXஆல் நரம்பு மண்டலத்துடன் இணைக்கப்பட்டுள்ளன.